**TERMENII DE REFERINȚĂ PRIVIND SELECTAREA**

**unui consultant/organizații pentru prestarea serviciilor de consultanță juridică, informare și ghidare informațională pentru refugiați/persoane strămutate din Ucraina**

**Organizația:** Asociația Obștească CASMED

**Tipul serviciilor prestate**: Servicii de consultanță juridică, informare și ghidare informațională pentru refugiații/persoane strămutate din Ucraina.

**I. INFORMAŢIE GENERALĂ**

**Contextul:** Această activitate este organizată de către A.O. CASMED în cadrul Proiectului “Sprijinirea refugiaților din Ucraina și consolidarea coeziunii sociale și integrării în Moldova”, finanțat de Crucea Roșie din Elveția.

**Scopul general și obiectivele activității:**

Activitatea dată presupune selectarea unui consultant/organizații pentru prestarea serviciilor deconsultanță juridică, informare și ghidare informațională în volum total de 1000 (una mie) de ore, pentru refugiați/persoane strămutate din Ucraina în mun. Bălți și raioanele: Telenești, Sângerei, Florești, Fălești, Drochia, Dondușeni, Râșcani, Glodeni, Soroca, Edineț, Briceni și Ocnița.

**II. SARCINILE INCLUSE ÎN SERVICIILE DE CONSULTANŢĂ**

|  |  |  |  |  |
| --- | --- | --- | --- | --- |
| **Nr**  | **Descrierea sarcinilor**  | **Nr. orelor de consultanță**  | **Perioada** | **Livrabile** |
| 1. | Asistență juridică (față în față, la telefon sau online) | 400 | 17 Februarie – 17 Decembrie 2023 | * Listele beneficiarilor care au recepționat asistență juridică, cu semnătură olografă.
* Extras din registrul de evidență a consultațiilor la telefon sau online.
* Raport lunar care va reflecta tipul de intervenții realizate, rezultatele atinse, testimoniale, istorii de succes, date dezagregate despre beneficiari după categorii de vârsta, gen, grad de dizabilitate și etnie.
* Poze
 |
| 2. | Servicii de informare și ghidare informațională a refugiaților în diverse domenii de interes (alimentare, ajutoare umanitare, asistență financiară, studii, angajare în câmpul muncii ș.a.) | 300 |
| 3. | Asistență pentru identificarea unei locuințe disponibile și îndeplinirea formalităților (verificarea documentelor, contracte de închiriere etc.) | 300 |

În vederea realizării activităților, prestatorul selectat **va ține cont de următoarele aspecte:**

* **Implicare**- se va implica activ la realizarea tuturor sarcinilor stabilite în termenii de referință.
* **Coordonare** -va coordona intervențiile planificate cu echipa CASMED.
* **Acuratețe**- va depune toată diligența pentru acuratețea informației furnizate.
* **Respectarea termenilor**- va respecta termenii de realizare a sarcinilor stabilite în termenii de referință și de prezentare a produselor finale.

**III. CERINŢE DE CALIFICARE:**

* Studii în domeniul științelor socio-umane și juridice;
* Experiență demonstrată în realizarea serviciilor de consultanță juridică, minim 5 ani.
* Experiență demonstrată de asistență a persoanelor refugiate, cel puțin 6 luni, în regiunea de Nord a Republicii Moldova.

**IV. PERIOADA DE CONTRACTARE:** 17Februarie 2023 – 17 Decembrie 2023

Prestatorul selectat va fi contractat pentru un total de 1000 de ore de consultanță.

Prestatorul selectat va coordona toate activitățile cu persoana desemnată din cadrul AO CASMED.

**V. PROCEDURA DE APLICARE:**

Persoanele/organizațiile interesate sunt încurajate să trimită:

* CV-ul actualizat;
* Documente care demonstrează experiența deținută în domeniu juridic, de asistență a refugiaților în regiunea de Nord a Republicii Moldova.
* Oferta financiară, cu toate taxele incluse.

**Modul de prezentare a dosarului**

Dosarul va fi depus la adresa casmed.refugiati@gmail.com, cu mențiunea „Consultanță juridică”.

Termenul limită pentru depunerea dosarului este **14 februarie 2023**, ora 17.00.

**VI. CRITERII DE EVALUARE:**

|  |  |  |
| --- | --- | --- |
| **Nr/o** | **Criterii de evaluare** | **Număr maxim de puncte** |
|  | Studii în domeniul științelor socio-umane | 20 |
|  | Experiență demonstrată în realizarea serviciilor de consultanță juridică, minim 5 ani | 40 |
|  | Experiență demonstrată de asistență a refugiaților, cel puțin 6 luni, în regiunea de Nord a Republicii Moldova.  | 40 |

**Relații de contact:**

Vitalie Rusu, Coordonator de proiect, tel. 068666690, email: casmed.refugiati@gmail.com